KOMISSION DELEGOITU ASETUS (EU) 2020/2014,

annettu 21 päivänä elokuuta 2020,

tiettyjä kalastuksia Pohjanmerellä kaudella 2021–2023 koskevan purkamisvelvoitteen täytäntöönpanoa koskevien yksityiskohtien erittelemisestä

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon Pohjanmeren pohjakalakantoja ja näitä kantoja hyödyntäviä kalastuksia koskevan monivuotisen suunnitelman vahvistamisesta, purkamisvelvoitteen täytäntöönpanoa Pohjanmerellä koskevien yksityiskohtien erittelemisestä sekä neuvoston asetusten (EY) N:o 676/2007 ja (EY) N:o 1342/2008 kumoamisesta 4 päivänä heinäkuuta 2018 annetun Euroopan parlamentin ja neuvoston asetuksen (EU) 2018/973 (1) ja erityisesti sen 11 artiklan,

sekä katsoo seuraavaa:

(1) Euroopan parlamentin ja neuvoston asetuksella (EU) N:o 1380/2013 (2) pyritään lopettamaan asteittain saaliiden poisheittäminen kaikissa unionin kalastuksissa ottamalla käyttöön purkamisvelvoite, joka koskee saalisrajoitusten alaisten lajien saaliita.

(2) Asetuksen (EU) N:o 1380/2013 9 artiklassa säädetään sellaisten monivuotisten suunnitelmien hyväksymisestä, joihin sisältyy säilyttämistoimenpiteitä asiaankuuluvan maantieteellisen alueen tiettyjä kantoja hyödyntäviä kalastuksia varten. Kyseisissä monivuotisissa suunnitelmissa eritellään purkamisvelvoitteen täytäntöönpanon yksityiskohdat ja voidaan valtuuttaa komissio täsmentämään kyseisiä yksityiskohtia jäsenvaltioiden laatimien yhteisten suositusten perusteella.

(3) Asetuksessa (EU) 2018/973 vahvistetaan tällainen monivuotinen suunnitelma Pohjanmeren pohjakalakantoja ja näitä kantoja hyödyntäviä kalastuksia varten. Mainitun asetuksen 11 artiklassa siirretään komissiolle valta antaa delegoituja säädöksiä kyseisen asetuksen täydentämiseksi erittelemällä asetuksen (EU) N:o 1380/2013 15 artiklan 5 kohdan a–e alakohdassa säädetyt purkamisvelvoitetta koskevat yksityiskohdat kaikkien niiden Pohjanmeren kantojen osalta, joihin purkamisvelvoitetta sovelletaan kyseisen asetuksen 15 artiklan 1 kohdan nojalla, jäsenvaltioiden laatiman yhteisen suosituksen perusteella.

(4) Kuten asetuksessa (EU) 2018/973 säädetään, Pohjanmeri käsittää Kansainvälisen merentutkimusneuvoston (ICES) alueet 2a ja 3a sekä ICES-suuralueen 4.

(5) Komission delegoidussa asetuksessa (EU) 2019/2238 (3) eritellään yksityiskohdat tiettyjen pohjakalakantojen kalastusta Pohjanmerellä kaudella 2020–2021 koskevan purkamisvelvoitteen täytäntöönpanosta Alankomaiden, Belgian, Ranskan, Ruotsin, Saksan, Tanskan ja Yhdistyneen kuningaskunnan (4), joilla on välitön kalastuksenhoitoetu Pohjanmerellä, esittämän yhteisen suosituksen perusteella.

(6) Alankomaat, Belgia, Ranska, Ruotsi, Saksa ja Tanska toimittivat Pohjanmeren neuvoa-antavaa toimikuntaa ja pelagisten lajien neuvoa-antavaa toimikuntaa kuultuaan 4 päivänä toukokuuta 2020 komissiolle yhteisen suosituksen Pohjanmeren pelagisia lajeja ja pohjakalalajeja koskevasta poisheittämissuunnitelmasta vuosiksi 2021–2023. Jäsenvaltiot toimittivat yhteisestä suosituksesta tarkistetun version 23 päivänä heinäkuuta 2020.

(7) Asiaankuuluvilta tieteellisiltä elimiltä on saatu tieteelliset lausunnot, joita tieteellis-teknis-taloudellinen kalastuskomitea, jäljempänä ’STECF’, on tarkastellut (5). Komissio esitteli kyseiset toimenpiteet 27 jäsenvaltion edustajista koostuvalle asiantuntijaryhmälle 28 päivänä heinäkuuta 2020 pidetyssä kokouksessa, johon Euroopan parlamentti osallistui tarkkailijana.

(8) Komissio on asetuksen (EU) N:o 1380/2013 18 artiklan mukaisesti tarkastellut sekä STECF:n arviota että jäsenvaltioiden tarvetta varmistaa purkamisvelvoitteen täysimittainen täytäntöönpano. Jäsenvaltioista koostuva alueellinen ryhmä on perustellut useimmat pyyntönsä, jotka koskevat de minimis -poikkeuksia, mahdollisilla lisäkustannuksilla, joita aiheutuisi tahattomien saaliiden käsittelystä. Jäsenvaltioiden tältä osin toimittamat tiedot ovat parantuneet. STECF toteaa kuitenkin, että joissakin tapauksissa tiedonkeruuta on edelleen parannettava ja että valikoivuuden parantaminen olisi asetettava etusijalle tahattomien saaliiden vähentämiseksi. Sen vuoksi tällaisissa tapauksissa poikkeukset myönnetään tapauskohtaisesti yhdeksi tai kahdeksi vuodeksi. Jäsenvaltioiden olisi toimitettava lisätietoja meneillään olevista kokeista ja tieteellisistä tutkimuksista.

(9) Delegoidussa asetuksessa (EU) 2019/2238 säädetään merroilla ICES-alueilla 2a ja 3a sekä ICES-suuralueella 4 pyydetyn keisarihummerin saaliiden eloonjäämisasteeseen perustuvasta vapautuksesta asetuksen (EU) N:o 1380/2013 15 artiklan 4 kohdan b alakohdan mukaisesti sellaisen tieteellisen näytön perusteella, joka osoitti poisheitettyjen kalojen korkean eloonjäämisasteen. Jäsenvaltiot pyysivät vapautuksen jatkamista. STECF arvioi jäsenvaltioiden toimittaman näytön aiempina vuosina ja totesi (6), että vapautus on perusteltu. Koska olosuhteet eivät ole muuttuneet, kyseinen vapautus olisi säilytettävä.

(10) Delegoidussa asetuksessa (EU) 2019/2238 säädetään pohjatrooleilla, myös joillakin sellaisilla, joissa käytetään valikoivia laitteita, ICES-suuralueella 4 ja ICES-alueilla 2a ja 3a pyydetyn keisarihummerin saaliiden eloonjäämisasteeseen perustuvasta vapautuksesta. Jäsenvaltiot pyysivät, että vapautusta jatkettaisiin, ja toimittivat uusia todisteita. STECF analysoi jäsenvaltioiden toimittaman uuden näytön ja totesi (7), että lisätietoja oli toimitettu keisarihummerin ovitroolikalastuksesta itärannikolla STECF:n vaatimusten mukaisesti (8). STECF totesi aiempina vuosina, että taustatiedot olivat luotettavia ja että laajempien laivastojen osalta käytetty validointitekniikka oli kohtuullinen (9). Koska olosuhteet eivät ole muuttuneet, kyseinen vapautus olisi säilytettävä.

(11) Delegoidussa asetuksessa (EU) 2019/2238 säädetään ovitrooleilla ICES-alueella 4c pyydetyn, säilyttämisen vähimmäisviitekokoa pienemmän merianturan saaliiden eloonjäämisasteeseen perustuvasta vapautuksesta sellaisen tieteellisen näytön perusteella, joka osoitti poisheitettyjen kalojen korkean eloonjäämisasteen. Jäsenvaltiot pyysivät kansainväliseltä merentutkimusneuvostolta, että vapautuksen soveltamista jatkettaisiin. STECF arvioi näytön aiempina vuosina ja katsoi (10) sen riittäväksi. Koska olosuhteet eivät ole muuttuneet, kyseinen vapautus olisi säilytettävä.

(12) Delegoidussa asetuksessa (EU) 2019/2238 säädetään merroilla tai rysillä pyydettyjen saalisrajoitusten alaisten lajien sivusaaliin eloonjäämisasteeseen perustuvasta vapautuksesta sellaisen tieteellisen näytön perusteella, joka osoitti poisheitettyjen kalojen korkean eloonjäämisasteen. STECF arvioi näytön aiempina vuosina ja totesi (11) käytettävissä olevien tietojen osoittavan, että poisheitettyjen kalojen kuolleisuus on todennäköisesti alhainen. Kalastuksen todelliset saaliit ovat kuitenkin vähäiset. Vapautusta olisi jatkettava, koska saaliit eivät ole merkittäviä eivätkä olosuhteet ole muuttuneet.

(13) Delegoidussa asetuksessa (EU) 2019/2238 säädetään tavallisilla verkoilla tai riimuverkoilla ICES-alueella 3a ja ICES-suuralueella 4 pyydetyn punakampelan eloonjäämisasteeseen perustuvasta vapautuksesta. Jäsenvaltiot pyysivät vapautuksen jatkamista. STECF arvioi näytön aiempina vuosina ja totesi (12), että tiedot olivat kohtuullisia ja osoittivat eloonjäämisasteen olevan huomattavan korkea. Koska olosuhteet eivät ole muuttuneet, kyseinen vapautus olisi sen vuoksi säilytettävä tässä asetuksessa.

(14) Delegoidussa asetuksessa (EU) 2019/2238 säädetään ankkuroiduilla kierrenuotilla ICES-alueella 3a ja ICES-suuralueella 4 pyydetyn punakampelan eloonjäämisasteeseen perustuvasta vapautuksesta. Jäsenvaltiot pyysivät vapautuksen jatkamista. STECF arvioi näytön aiempina vuosina ja totesi (13), että eloonjäämisastetta koskevan tutkimuksen tiedot ovat luotettavia. Koska olosuhteet eivät ole muuttuneet, kyseinen vapautus olisi sen vuoksi säilytettävä.

(15) Delegoidussa asetuksessa (EU) 2019/2238 säädetään ICES-alueella 3a ja ICES-suuralueella 4 kampelakalojen tai pyöreiden kalojen kohdennetun kalastuksen yhteydessä troolilla, jonka silmäkoko on vähintään 120 millimetriä, saaliiksi ja sivusaaliiksi saadun punakampelan eloonjäämisasteeseen perustuvasta vapautuksesta. Jäsenvaltiot pyysivät vapautuksen jatkamista. Yhteisessä suosituksessa pyydettiin myös uutta korkeaan eloonjäämisasteeseen perustuvaa vapautusta punakampelalle, joka on pyydetty ICES-alueella 3a ja ICES-suuralueella 4 troolilla, jonka silmäkoko on 100–119 millimetriä. Jäsenvaltiot toimittivat uutta tieteellistä näyttöä osoittaakseen poisheitetyn punakampelan korkean eloonjäämisasteen kyseisessä kalastuksessa. STECF totesi, että taustatutkimuksissa silmäkoko oli 90 millimetriä. Sen vuoksi on epätodennäköistä, että eloonjäämisaste olisi alhaisempi vähintään 100 millimetrin silmäkoolla. Koska vuodenaika ja poissaolo vedestä ovat tärkeimpiä punakampelan eloonjäämiseen vaikuttavia tekijöitä ja koska eloonjäämisaste voi olla alhaisempi, jos kala on ollut pois vedestä yli 60 minuuttia, vapautukset olisi sisällytettävä tähän asetukseen ja tahattomat punakampelan saaliit olisi vapautettava välittömästi.

(16) Delegoidussa asetuksessa (EU) 2019/2238 säädetään eloonjäämisasteeseen perustuvista vapautuksista, jotka koskevat — punakampelaa, joka on pyydetty ICES-alueella 3a sijaitsevilla unionin vesillä kampelakalojen tai pyöreiden kalojen kohdennetun kalastuksen yhteydessä troolilla, jonka silmäkoko on vähintään 90–99 millimetriä ja joka on varustettu Seltra-paneelilla, — punakampelaa, joka on pyydetty ICES-suuralueella 4 sijaitsevilla unionin vesillä kampelakalojen tai pyöreiden kalojen kohdennetun kalastuksen yhteydessä troolilla, jonka silmäkoko on vähintään 80–99 millimetriä.

(17) Jäsenvaltiot pyysivät, että vapautusta jatkettaisiin, ja toimittivat käynnissä oleviin tutkimuksiin perustuvia uusia tieteellisiä todisteita. STECF totesi (14), että määritelmää on edelleen parannettava kampelakalojen ja pyöreiden kalojen kalastuksen erottamiseksi keisarihummeriin kohdennetusta kalastuksesta. Komissio totesi, että yhteisessä suosituksessa jäsenvaltiot sitoutuivat jatkamaan asian käsittelyä. Sen vuoksi kyseinen vapautus olisi säilytettävä.

(18) Delegoidussa asetuksessa (EU) 2019/2238 säädetään 80–119 millimetrin puomitrooleilla (BT2) ICES-alueella 2a ja ICES-suuralueella 4 pyydetyn, vähimmäisviitekokoa pienemmän punakampelan saaliiden eloonjäämisasteeseen perustuvasta vapautuksesta seuraavien osalta: — punakampela, joka on pyydetty väistököyttä tai bentaalisen aineksen vapauttavaa paneelia (BRP) käyttävillä pyydyksillä ja aluksilla, joiden moottoriteho on yli 221 kilowattia, — punakampela, joka on pyydetty sellaisten jäsenvaltioiden aluksilla, jotka panevat täytäntöön kaikki kalastustiedot kirjaavaa kalastusta koskevan suunnitelman, — kampelakalat, jotka on pyydetty puomitrooleilla (BT2) ja aluksilla, joiden moottoriteho on enintään 221 kilowattia tai suurin pituus alle 24 metriä ja jotka on rakennettu kalastamaan 12 meripeninkulman vyöhykkeellä, jos keskimääräinen troolausaika on alle 90 minuuttia.

(19) Jäsenvaltiot pyysivät, että vapautuksia jatkettaisiin, ja toimittivat uusia todisteita. STECF totesi (15), että käynnissä on merkittäviä tutkimushankkeita, joista saataneen hyödyllistä tietoa tästä vapautuksesta. Sen vuoksi nämä vapautukset olisi säilytettävä. Jäsenvaltioiden olisi toimitettava käynnissä olevista hankkeista saadut asiaankuuluvat tiedot mahdollisimman pian ja viimeistään kunkin vuoden 1 päivänä toukokuuta. Komissio myös toteaa, että yhteisessä suosituksessa jäsenvaltiot sitoutuivat siihen, että ne esittävät aikataulun, jossa etenemissuunnitelma saatetaan loppuun, seuraavassa vuosikertomuksessa viimeistään 1 päivänä toukokuuta 2021.

(20) Delegoidussa asetuksessa (EU) 2019/2238 säädetään ICES-suuralueella 4 TBB-pyydyksillä, joiden troolinperän silmäkoko on yli 80 millimetriä, pyydetyn piikkikampelan eloonjäämisasteeseen perustuvasta vapautuksesta. Jäsenvaltiot pyysivät, että vapautusta jatkettaisiin, ja toimittivat uusia tieteellisiä tietoja. STECF totesi (16), että on epäselvää, ovatko toimitetut eloonjäämisarviot sovellettavissa tähän pyyntöön. Komissio panee merkille, että jäsenvaltiot ovat yhteisessä suosituksessa sitoutuneet tekemään lisätutkimuksia poisheitetyn piikkikampelan eloonjäämisen seuraamiseksi ja antamaan yksityiskohtaisempia tietoja eloonjäämisasteesta uudessa tieteellisessä hankkeessa, joka jatkuu vuoden 2021 loppuun asti. Sen vuoksi tämä vapautus olisi säilytettävä 31 päivään joulukuuta 2022. Jäsenvaltioiden olisi toimitettava vuosittain viimeistään 1 päivänä toukokuuta kertomus meneillään olevan työn edistymisestä.

(21) Delegoidussa asetuksessa (EU) 2019/2238 säädetään kaikilla pyydyksillä ICES-alueilla 2a ja 3a sekä ICES-suuralueella 4 pyydettyjä rauskukaloja koskevasta eloonjäämisasteeseen perustuvasta vapautuksesta. Jäsenvaltiot pyysivät, että vapautusta jatkettaisiin, ja toimittivat uusia tieteellisiä tietoja. STECF totesi (17), että tiedoissa olevien puutteiden korjaamiseksi on toteutettu merkittäviä toimia etenemissuunnitelman tavoitteiden saavuttamiseksi. Sen vuoksi kyseinen vapautus olisi säilytettävä. Tiedonkeruuta on kuitenkin parannettava. Jäsenvaltioiden, joilla on välitön kalastuksenhoitoetu, olisi toimitettava vuosittain viimeistään 1 päivänä toukokuuta tieteellisiä lisätietoja erityisesti marmorirauskun osalta, jonka eloonjäämisasteen on todettu olevan melko alhainen. Komissio toteaa, että STECF:n pyynnöstä jäsenvaltiot ovat yhteisessä suosituksessa sitoutuneet raportoimaan sovitusta etenemissuunnitelmasta, myös marmorirauskun osalta.

(22) Koska STECF oli antanut myönteisen arvion (18), komission delegoidussa asetuksessa (EU) N:o 1395/2014 (19) säädetään kurenuotilla pyydettyä makrillia ja silliä koskevasta eloonjäämisasteeseen perustuvasta vapautuksesta tietyin ehdoin. Tutkimuksissa todettiin, että eloonjäämisaste riippuu siitä, kuinka kauan ja kuinka tiiviisti kalat ovat olleet pakkautuneina verkossa; pakkautumisen aika ja tiiviys jäävät tyypillisesti rajallisiksi näissä kalastuksissa. Jäsenvaltiot pyysivät vapautuksen jatkamista. Koska olosuhteet eivät ole muuttuneet, vapautus olisi säilytettävä. Jäsenvaltioiden, joilla on välitön kalastuksenhoitoetu, olisi toimitettava kalastusta koskevat päivitetyt tiedot viimeistään 1 päivänä toukokuuta 2022.

(23) Delegoidussa asetuksessa (EU) 2019/2238 säädetään de minimis -poikkeuksista, jotka koskevat — riimuverkoilla ja tavallisilla verkoilla ICES-alueilla 2a ja 3a sekä ICES-suuralueella 4 pyydettyä merianturaa, — tietyillä puomitrooleilla, jotka on varustettu flaamilaisella paneelilla, ICES-suuralueella 4 pyydettyä merianturaa, — tietyillä pohjatrooleilla ICES-alueella 3a pyydetyn merianturan, koljan, valkoturskan, turskan, seidin ja kummeliturskan yhteenlaskettuja saaliita, — tietyillä pohjatrooleilla ICES-alueella 3a pyydetyn merianturan, koljan, valkoturskan, turskan, seidin, punakampelan, sillin, harmaaturskan, kultakuoreen ja mustakitaturskan yhteenlaskettuja saaliita, — tietyillä pohjatrooleilla ICES-alueella 3a pyydettyä valkoturskaa, — tietyillä pohjatrooleilla ICES-suuralueella 4 pyydettyä punakampelaa, — kaikkien tietyillä puomitrooleilla ICES-alueilla 4b ja 4c pyydettyjen saalisrajoitusten alaisten lajien saaliita, — tietyillä pohjatrooleilla ICES-suuralueella 4 pyydettyä molvaa.

(24) Jäsenvaltiot pyysivät poikkeusten jatkamista. STECF tarkasteli näyttöä aiempina vuosina ja totesi (20) (21) (22), että jäsenvaltioiden toimittamiin asiakirjoihin sisältyi perusteltuja argumentteja, jotka osoittavat, että valikoivuutta on enää vaikea parantaa tai että tahattomien saaliiden käsitteleminen aiheuttaisi kohtuuttomia kustannuksia. Koska olosuhteet eivät ole muuttuneet, de minimis -poikkeuksia on aiheellista jatkaa prosenttiosuuksien mukaisesti ja tehdä uudessa yhteisessä suosituksessa ehdotetut tarvittavat muutokset asetuksen (EU) N:o 1380/2013 15 artiklan 5 kohdan c alakohdan mukaisesti.

(25) Delegoidussa asetuksessa (EU) 2019/2238 säädetään pohjatrooleilla ICES-alueella 4c pyydettyä valkoturskaa ja turskaa koskevasta de minimis -poikkeuksesta. Jäsenvaltiot pyysivät poikkeuksen jatkamista. STECF tarkasteli tätä poikkeusta aiempina vuosina (23), ja poikkeus myönnettiin sillä perusteella, että valikoivuutta oli vaikea parantaa. Turskan nykytilanteen vuoksi STECF kuitenkin totesi kertomuksessaan 20–04 (24), että jäsenvaltioiden olisi toteutettava toimenpiteitä tahattomien saaliiden vähentämiseksi. Poikkeus olisi sen vuoksi myönnettävä yhdeksi vuodeksi, ja jäsenvaltioiden, joita tämä kalastus koskee, olisi toimitettava viimeistään 1 päivänä toukokuuta 2021 lisätietoja saaliiden koostumuksesta STECF:n arviointia varten.

(26) Delegoidussa asetuksessa (EU) 2019/2238 säädetään ICES-suuralueilla 4a ja 4b pohjatrooleilla tai nuotilla pyydettyä, vähimmäisviitekokoa pienempää valkoturskaa ja turskaa koskevasta de minimis -poikkeuksesta. Jäsenvaltiot pyysivät, että poikkeusta jatkettaisiin, ja toimittivat uusia todisteita. STECF tarkasteli jäsenvaltioiden toimittamaa näyttöä ja totesi, että uusi tutkimus on käynnissä mutta toimitettua näyttöä on vielä parannettava. Turskan nykytilanteen vuoksi STECF totesi kertomuksessaan 20–04 (25), että jäsenvaltioiden olisi toteutettava toimenpiteitä tahattomien saaliiden vähentämiseksi. Poikkeus olisi sen vuoksi myönnettävä kahdeksi vuodeksi ja ainoastaan valkoturskalle alennetuin prosenttiosuuksin.

(27) Delegoidussa asetuksessa (EU) 2019/2238 säädetään ICES-suuralueella 4 puomitrooleilla, joiden silmäkoko on 80–119 millimetriä, pyydettyä, säilyttämisen vähimmäisviitekokoa pienempää valkoturskaa koskevasta de minimis -poikkeuksesta. Jäsenvaltiot pyysivät, että poikkeusta jatkettaisiin, ja toimittivat uusia todisteita. STECF totesi (26), että kustannusten noususta on näyttöä. Jäsenvaltiot viittasivat mahdolliseen pullonkaulariskiin tässä kalastuksessa sekä käynnissä oleviin, valikoivuustoimenpiteiden käyttöönottoa koskeviin tutkimuksiin, joista saataneen hyödyllistä tietoa tästä poikkeuksesta. STECF totesi kuitenkin, että toimitetut tiedot ovat rajalliset ja kattavat ainoastaan Alankomaiden laivaston. Poikkeus olisi sen vuoksi myönnettävä yhdeksi vuodeksi. Jäsenvaltioiden olisi toimitettava viimeistään 1 päivänä toukokuuta 2021 lisänäyttöä suhteettomista kustannuksista ja valikoivuuden parantumisesta.

(28) Delegoidussa asetuksessa (EU) 2019/2238 säädetään makrillia, piikkimakrillia, silliä ja valkoturskaa, joita pyydetään 54. pohjoisen leveysasteen eteläpuolella ICES-suuralueilla 4b ja 4c troolareilla, joiden suurin pituus on enintään 25 metriä ja jotka käyttävät välivesitrooleja, koskevasta de minimis -poikkeuksesta. Jäsenvaltiot pyysivät, että poikkeusta jatkettaisiin, ja toimittivat uusia todisteita. STECF päätteli (27), että on kohtuullista olettaa valikoivuuden lisäparannusten saavuttamisen olevan vaikeaa ja että saaliiden lajittelukustannukset olisivat korkeat, kun otetaan huomioon kyseessä olevan kalastuksen luonne. STECF totesi kuitenkin, että uusien tietojen toimittaminen on vähäistä, ja jäsenvaltioiden olisi toimitettava määrällistä lisänäyttöä de minimis -poikkeuksen tueksi. Poikkeus olisi sen vuoksi myönnettävä kahdeksi vuodeksi. Jäsenvaltioiden olisi toimitettava lisätietoja STECF:n arvioitaviksi viimeistään 1 päivänä toukokuuta 2022.

(29) Delegoidussa asetuksessa (EU) 2019/2238 säädetään kilohailin, tuulenkalan, harmaaturskan ja mustakitaturskan yhteenlaskettua määrää trooleilla ICES-alueella 3a ja ICES-suuralueella 4 harjoitettavassa pohjakalojen kalastuksessa koskevasta de minimis -poikkeuksesta. Jäsenvaltiot pyysivät, että poikkeusta jatkettaisiin, ja toimittivat uusia todisteita. STECF päätteli (28), että on kohtuullista olettaa valikoivuuden lisäparannusten saavuttamisen olevan vaikeaa ja että saaliiden lajittelukustannukset olisivat korkeat, kun otetaan huomioon kyseessä olevan kalastuksen luonne. STECF totesi kuitenkin, että poikkeuksen tueksi tarvitaan lisää määrällisiä tietoja. Poikkeus olisi sen vuoksi myönnettävä kahdeksi vuodeksi. Jäsenvaltioiden olisi toimitettava ajantasaiset tieteelliset tiedot ja asianmukaiset taustatiedot viimeistään 1 päivänä toukokuuta 2022.

(30) Delegoidussa asetuksessa (EU) 2019/2238 säädetään ICES-suuralueella 4 pitkälläsiimalla pyydettyä molvaa koskevasta de minimis -poikkeuksesta. Jäsenvaltiot pyysivät, että poikkeusta jatkettaisiin, ja toimittivat uusia todisteita. STECF tarkasteli jäsenvaltioiden toimittamia tietoja ja totesi (29), että vaikka esitetyt tiedot ovat rajalliset, valikoivuuden parantamiseen liittyviä vaikeuksia koskevat perustelut ovat uskottavia. Poikkeus olisi sen vuoksi myönnettävä kahdeksi vuodeksi. Jäsenvaltioiden olisi toimitettava tätä poikkeusta tukevat lisätiedot viimeistään 1 päivänä toukokuuta 2022.

(31) Delegoidussa asetuksessa (EU) 2019/2238 säädetään ICES-suuralueella 4 pohjatrooleilla, joiden silmäkoko on 80–99 millimetriä, pyydettyä makrillia ja piikkimakrillia koskevista de minimis -poikkeuksista. Jäsenvaltiot pyysivät, että poikkeusta jatkettaisiin, ja toimittivat uusia todisteita. STECF tarkasteli jäsenvaltioiden toimittamaa näyttöä ja totesi (30), että tahattomien saaliiden käsittelyyn ja varastointiin liittyvistä lisäkustannuksista on näyttöä, mutta toimitetut tiedot rajoittuivat tiettyihin alueisiin ja laivastoihin. Poikkeus olisi sen vuoksi myönnettävä kahdeksi vuodeksi ja ainoastaan kyseisille alueille ja laivastoille. Jäsenvaltioiden olisi toimitettava tätä poikkeusta tukevat lisätiedot viimeistään 1 päivänä toukokuuta 2022.

(32) Yhteiseen suositukseen sisältyi mustakitaturskaa koskeva uusi de minimis -poikkeus teollisessa pelagisessa troolarikalastuksessa. STECF analysoi jäsenvaltioiden toimittaman näytön ja totesi (31), että oli esitetty vain rajallisesti tietoa, jotka tukisivat valikoivuuteen pääsemisen vaikeutta koskevia väitteitä ja tahattomien saaliiden käsittelystä aiheutuvia suhteettomia kustannuksia. STECF totesi kuitenkin, että valikoivuuden lisäparannusten saavuttaminen olisi vaikeaa, kun otetaan huomioon tehdastroolarin tekniset ja hygieniaoloihin liittyvät erityispiirteet. Poikkeus olisi myönnettävä kahdeksi vuodeksi, jotta se olisi yhdenmukainen suhteessa muihin merialueisiin ja jotta jäsenvaltioilla olisi riittävästi aikaa selventää STECF:n tiedoissa havaitsemat erot. Jäsenvaltioiden olisi toimitettava lisätietoja viimeistään 1 päivänä toukokuuta 2022.

(33) Jotta suurimpien sallittujen saaliiden määrittämisen edellyttämät luotettavat arviot poisheitettyjen saaliiden määristä voidaan varmistaa, jäsenvaltioiden olisi silloin, kun de minimis -poikkeus perustuu riittämättömien tietojen ekstrapolointiin ja osittaisiin laivastotietoihin, varmistettava, että koko kyseisen poikkeuksen piiriin kuuluvasta laivastosta annetaan tarkat ja varmennettavissa olevat tiedot.

(34) Uudessa yhteisessä suosituksessa ehdotetut toimenpiteet ovat asetuksen (EU) N:o 1380/2013 15 artiklan 4 kohdan, 15 artiklan 5 kohdan c alakohdan ja 18 artiklan 3 kohdan sekä asetuksen (EU) 2018/973 ja erityisesti sen 11 artiklan mukaisia, minkä vuoksi ne voidaan sisällyttää tähän asetukseen.

(35) Asetuksen (EU) 2018/973 16 artiklan 2 kohdan nojalla valta antaa purkamisvelvoitetta koskevia delegoituja säädöksiä siirretään komissiolle viiden vuoden ajaksi 5 päivästä elokuuta 2018. Sen vuoksi on aiheellista tarkastella purkamisvelvoitetta koskevien eloonjäämisasteeseen perustuvien vapautusten ja de minimis -poikkeusten vaikutusta.

(36) Sen vuoksi delegoitu asetus (EU) 2019/2238 olisi kumottava ja korvattava uudella asetuksella. Delegoidun asetuksen (EU) 2019/2238 11 ja 12 artiklassa säädetään kuitenkin teknisistä toimenpiteistä pyydysten valikoivuuden lisäämiseksi ja tahattomien saaliiden vähentämiseksi Skagerrakissa sekä SepNep-verkkojen käytön sallimiseksi. Kyseisiä toimenpiteitä olisi sovellettava vuoden 2021 loppuun, kuten delegoidussa asetuksessa (EU) 2019/2238 alun perin säädettiin, tai siihen asti, kun teknisistä toimenpiteistä säädetään uudessa delegoidussa säädöksessä, joka annetaan Euroopan parlamentin ja neuvoston asetuksen (EU) 2019/1241 (32) nojalla.

(37) Koska tässä asetuksessa säädetyt toimenpiteet vaikuttavat suoraan unionin alusten kalastuskauden suunnitteluun ja kalastuskauden taloudelliseen toimintaan, tämän asetuksen olisi tultava voimaan heti sen julkaisemisen jälkeen. Tätä asetusta olisi sovellettava 1 päivästä tammikuuta 2021,

ON HYVÄKSYNYT TÄMÄN ASETUKSEN:

1 artikla Purkamisvelvoitteen täytäntöönpano Asetuksen (EU) N:o 1380/2013 15 artiklan 1 kohdassa säädettyä purkamisvelvoitetta sovelletaan saalisrajoitusten alaisten pohjakalakantojen ja pelagisten kantojen kalastukseen unionin vesillä Pohjanmerellä (ICES-alueet 2a ja 3a sekä ICES-suuralue 4) tämän asetuksen mukaisesti vuosina 2021–2023.

2 artikla Määritelmät Tässä asetuksessa tarkoitetaan: 1) ’valikointiristikolla varustetulla laitteella’ valikoivaa laitetta, joka muodostuu kahdesta havaksesta muodostuvaan vinoneliösilmäiseen verkkoon, jonka silmäkoko on vähintään 200 millimetriä, neljänä paneelina kiinnitetystä havaksesta ja joka johtaa troolin takaosassa olevaan pakoaukkoon; 2) ’flaamilaisella paneelilla’ puomitroolin viimeistä suipentuvaa havasosuutta, — jonka peräosa on kiinnitetty suoraan troolinperään, — jonka ylä- ja alahavasten silmäkoko solmujen välistä mitattuna on vähintään 120 millimetriä, — jonka venytetty pituus on vähintään 3 metriä; 3) ’bentaalisen aineksen vapauttavalla paneelilla’ tarkoitetaan paneelia, jossa on suuri silmäkoko tai neliösilmäristikko, joka on asennettu troolin – yleensä puomitroolin – alempaan havaskappaleeseen ja jonka tarkoituksena on vapauttaa mahdollinen bentaalinen aines ja merenpohjan jäte ennen niiden kulkeutumista troolinperään; 4) ’SepNep’:llä ovitroolia, — jonka silmäkoko on 80–99 + ≥ 100 millimetriä, — jossa on useita troolinperiä, joiden silmäkoko on 80–120 millimetriä ja jotka on kiinnitetty yhteen pidennysosaan; ylimmäisen troolinperän silmäkoko on vähintään 120 millimetriä, ja se on varustettu erotuspaneelilla, jonka silmäkoko on enintään 105 millimetriä, ja — jossa voi lisäksi olla myös valinnainen lajitteluristikko, jonka tankojen väli on vähintään 17 millimetriä, edellyttäen että se on sellainen, että pienet keisarihummerit pääsevät siitä pakoon.

3 artikla Keisarihummeria koskeva eloonjäämisasteeseen perustuva vapautus 1. Asetuksen (EU) N:o 1380/2013 15 artiklan 4 kohdan b alakohdassa säädettyä eloonjäämisasteeseen perustuvaa vapautusta sovelletaan unionin vesillä Pohjanmerellä (ICES-alueet 2a ja 3a sekä ICES-suuralue 4) seuraaviin keisarihummerin (Nephrops norvegicus) saaliisiin a) merroilla (FPO (33)) pyydetyt saaliit; b) sellaisilla pohjatrooleilla (OTB, OTT, TBN) pyydetyt saaliit, joiden i) troolinperä on 80 millimetriä tai pidempi; tai ii) lajitteluristikolla, jonka tankojen väli on enintään 35 millimetriä, varustetun troolinperän silmäkoko on vähintään 70 millimetriä. 2. Kun 1 kohdassa tarkoitetuissa tapauksissa pyydetty keisarihummeri heitetään pois, se on vapautettava välittömästi kokonaisena alueella, jolta se on pyydetty.

4 artikla Merianturaa koskeva eloonjäämisasteeseen perustuva vapautus 1. Asetuksen (EU) N:o 1380/2013 15 artiklan 4 kohdan b alakohdassa tarkoitettua eloonjäämisasteeseen perustuvaa vapautusta sovelletaan säilyttämisen vähimmäisviitekokoa pienempään merianturaan (Solea solea), joka on pyydetty ovitrooleilla (OTB), joiden troolinperän silmäkoko on 80–99 millimetriä, unionin vesillä ICES-alueella 4c kuuden meripeninkulman sisällä rannikosta mutta määritettyjen kasvualueiden ulkopuolella. 2. Edellä 1 kohdassa tarkoitettua vapautusta sovelletaan ainoastaan aluksiin, joiden suurin pituus on 10 metriä ja enimmäiskoneteho 221 kilowattia ja joilla kalastetaan enintään 30 metrin syvyisillä vesillä vetoajan ollessa enintään 90 minuuttia. 3. Kun 1 kohdassa tarkoitetuissa tapauksissa pyydetty meriantura heitetään pois, se on vapautettava välittömästi.

5 artikla Kaikkien merroilla tai rysillä pyydettyjen saalisrajoitusten alaisten lajien sivusaaliita koskeva eloonjäämisasteeseen perustuva vapautus 1. Asetuksen (EU) N:o 1380/2013 15 artiklan 4 kohdan b alakohdassa tarkoitettua eloonjäämisasteeseen perustuvaa vapautusta sovelletaan kaikkiin merroilla ja rysillä (FPO, FYK) ICES-alueella 3a ja ICES-suuralueella 4 sijaitsevilla unionin vesillä pyydettyihin saalisrajoitusten alaisiin lajeihin. 2. Kun 1 kohdassa tarkoitetuissa tapauksissa pyydetyt kalat heitetään pois, ne on vapautettava välittömästi vedenpinnan alapuolelle.

6 artikla Punakampelan saaliita ja sivusaaliita koskeva eloonjäämisasteeseen perustuva vapautus 1. Asetuksen (EU) N:o 1380/2013 15 artiklan 4 kohdan b alakohdassa tarkoitettua eloonjäämisasteeseen perustuvaa vapautusta sovelletaan unionin vesillä ICES-alueella 3a ja ICES-suuralueella 4 seuraaviin: a) punakampela (Pleuronectes platessa), joka on pyydetty verkoilla (GNS, GTR, GTN, GEN); b) punakampela, joka on pyydetty ankkuroiduilla kierrenuotilla; c) punakampela, joka on pyydetty pohjatrooleilla (OTB, PTB): i) joiden silmäkoko on vähintään 120 millimetriä, kun kohteena ovat kampelakalat tai pyöreät kalat ICES-alueella 3a ja ICES-suuralueella 4 sijaitsevilla unionin vesillä, ii) joiden silmäkoko on 90–119 millimetriä ja joissa on Seltra-paneeli ja yläpaneeli, jonka silmäkoko on 140 millimetriä (neliösilmä), 270 millimetriä (vinoneliösilmä) tai 300 millimetriä (neliösilmä), kun kohteena ovat kampelakalat tai pyöreät kalat ICES-alueella 3a sijaitsevilla unionin vesillä; iii) joiden silmäkoko on 80–119 millimetriä, kun kohteena ovat kampelakalat tai pyöreät kalat ICES-suuralueella 4 sijaitsevilla unionin vesillä. 2. Kun 1 kohdassa tarkoitetuissa tapauksissa pyydetty punakampela heitetään pois, se on vapautettava välittömästi.

7 artikla Vähimmäisviitekokoa pienempää punakampelaa koskeva eloonjäämisasteeseen perustuva vapautus 1. Asetuksen (EU) N:o 1380/2013 15 artiklan 4 kohdan b alakohdassa tarkoitettua eloonjäämisasteeseen perustuvaa vapautusta sovelletaan unionin vesillä ICES-alueella 2a ja ICES-suuralueella 4 vähimmäisviitekokoa pienempään punakampelaan, joka on pyydetty 80–119 millimetrin puomitrooleilla (BT2), jos punakampelaa pyydetään a) väistököyttä tai bentaalisen aineksen vapauttavaa paneelia (BRP) käyttävillä pyydyksillä ja aluksilla, joiden moottoriteho on yli 221 kilowattia; tai b) sellaisten jäsenvaltioiden aluksilla, jotka panevat täytäntöön kaikki kalastustiedot kirjaavaa kalastusta koskevan suunnitelman. 2. Edellä 1 kohdassa säädettyä vapautusta sovelletaan myös kampelakaloihin, jotka on pyydetty puomitrooleilla (BT2) ja aluksilla, joiden moottoriteho on enintään 221 kilowattia tai suurin pituus alle 24 metriä ja jotka on rakennettu kalastamaan 12 meripeninkulman vyöhykkeellä, jos keskimääräinen troolausaika on alle 90 minuuttia. 3. Jäsenvaltioiden, joilla on välitön kalastuksenhoitoetu, on toimitettava 1 ja 2 kohdassa säädettyä vapautusta tukevaa tieteellistä lisätietoa vuosittain mahdollisimman pian ja viimeistään 1 päivänä toukokuuta. Tieteellis-teknis-taloudellinen kalastuskomitea (STECF) arvioi toimitetun tieteellisen tiedon kunkin vuoden 31 päivään heinäkuuta mennessä. 4. Kun 1 ja 2 kohdassa tarkoitetuissa tapauksissa pyydetty punakampela heitetään pois, se on vapautettava välittömästi.

8 artikla Piikkikampelaa koskeva eloonjäämisasteeseen perustuva vapautus 1. Asetuksen (EU) N:o 1380/2013 15 artiklan 4 kohdan b alakohdassa tarkoitettua eloonjäämisasteeseen perustuvaa vapautusta sovelletaan unionin vesillä ICES-suuralueella 4 puomitroolilla, jonka troolinperän silmäkoko on 80 millimetriä tai enemmän (TBB), pyydettyihin piikkikampelan (Scophthalmus maximus) saaliisiin. 2. Edellä 1 kohdassa tarkoitettua vapautusta sovelletaan väliaikaisesti 31 päivään joulukuuta 2022. Jäsenvaltioiden, joilla on välitön kalastuksenhoitoetu, on toimitettava 1 kohdassa säädettyä vapautusta tukevaa tieteellistä lisätietoa vuosittain mahdollisimman pian ja viimeistään 1 päivänä toukokuuta. STECF arvioi toimitetun tieteellisen tiedon vuoittain 31 päivään heinäkuuta mennessä. 3. Kun 1 kohdassa tarkoitetuissa tapauksissa pyydetty piikkikampela heitetään pois, se on vapautettava välittömästi.

9 artikla Rauskukaloja koskeva eloonjäämisasteeseen perustuva vapautus 1. Asetuksen (EU) N:o 1380/2013 15 artiklan 4 kohdan b alakohdassa tarkoitettua eloonjäämisasteeseen perustuvaa vapautusta sovelletaan unionin vesillä Pohjanmerellä (ICES-alueilla 2a ja 3a sekä ICES-suuralueella 4) pyydyksin pyydettyihin rauskukaloihin. 2. Jäsenvaltioiden, joilla on välitön kalastuksenhoitoetu, on toimitettava 1 kohdassa säädettyä vapautusta tukevaa tieteellistä lisätietoa, erityisesti marmorirauskun osalta, vuosittain mahdollisimman pian ja viimeistään 1 päivänä toukokuuta. STECF arvioi toimitetun tieteellisen tiedon vuoittain 31 päivään heinäkuuta mennessä. 3. Kun 1 kohdassa tarkoitetuissa tapauksissa pyydetyt rauskukalat heitetään pois, ne on vapautettava välittömästi.

10 artikla Kurenuotilla pyydettyä makrillia ja silliä koskeva eloonjäämisasteeseen perustuva vapautus 1. Asetuksen (EU) N:o 1380/2013 15 artiklan 4 kohdan b alakohdassa tarkoitettua eloonjäämisasteeseen perustuvaa vapautusta sovelletaan unionin vesillä Pohjanmerellä (ICES-alueilla 2a ja 3a sekä ICES-suuralueella 4) kurenuotalla pyydettyyn makrilliin ja silliin, jos kaikki seuraavat edellytykset täyttyvät: a) saalis päästetään vapaaksi ennen kuin tietty osuus (tarkat prosenttiosuudet annetaan jäljempänä 2 ja 3 kohdassa) kurenuotasta on kurottu umpeen (”raja-arvo koko saaliin ottamiseksi alukselle”); b) kurenuottaan on kiinnitetty näkyvät kohot, jotka osoittavat selvästi, milloin raja-arvo koko saaliin ottamiseksi alukselle on täyttynyt, c) alus ja kurenuotta on varustettu elektronisella rekisteröinti- ja dokumentointijärjestelmällä, jonka avulla dokumentoidaan kaikkien kalastustoimien osalta, milloin, missä ja missä määrin kurenuottaa on käytetty. 2. Raja-arvo koko saliin ottamiseksi alukselle on kurenuotan kurominen umpeen 80-prosenttisesti makrillin osalta ja 90-prosenttisesti sillin osalta. 3. Jos nuotan sisällä olevassa kalaparvessa on kumpaakin lajia, raja-arvo koko saaliin ottamiseksi alukselle on kurenuotan 80-prosenttinen kurominen umpeen. 4. On kiellettyä vapauttaa makrilli- ja sillisaaliita sen jälkeen, kun raja-arvo koko saaliin ottamiseksi alukselle on saavutettu. 5. Verkon sisällä olevasta kalaparvesta on otettava näyte ennen sen vapaaksi päästämistä, jotta voidaan arvioida eri lajien osuudet, kalojen kokorakenne ja määrä. 6. Jäsenvaltioiden, joilla on välitön kalastuksenhoitoetu, on toimitettava tämän vapautuksen perustelevaa näyttöä mahdollisimman pian ja viimeistään 1 päivänä toukokuuta 2022.

11 artikla Pelagisten kantojen ja pohjakalakantojen kalastusta koskevat de minimis -poikkeukset Poiketen siitä, mitä asetuksen (EU) N:o 1380/2013 15 artiklan 1 kohdassa säädetään, seuraavat määrät voidaan mainitun asetuksen 15 artiklan 4 kohdan c alakohdan nojalla heittää pois: 1) kun kyseessä on merianturan kalastus unionin vesillä Pohjanmerellä (ICES-alueilla 2a ja 3a sekä ICES-suuralueella 4) riimuverkkoja ja tavallisia verkkoja (GN, GNS, GND, GNC, GTN, GTR, GEN, GNF) käyttävillä aluksilla: säilyttämisen vähimmäisviitekokoa pienemmän ja suuremman merianturan määrä, joka saa olla enintään 3 prosenttia kyseisen lajin vuotuisista kokonaissaaliista; 2) kun kyseessä on merianturan kalastus unionin vesillä ICES-suuralueella 4 flaamilaisella paneelilla varustettuja silmäkooltaan 80–119 millimetrin puomitrooleja (TBB) käyttävillä aluksilla: säilyttämisen vähimmäisviitekokoa pienemmän merianturan määrä, joka saa olla enintään 5 prosenttia kyseisen lajin vuotuisista kokonaissaaliista; 3) kun kyseessä on keisarihummerin kalastus unionin vesillä ICES-alueella 3a sellaisia pohjatrooleja (OTB, OTT, TBN) käyttävillä aluksilla, joiden silmäkoko on vähintään 70 millimetriä ja jotka on varustettu lajitteluristikolla, jonka tankojen väli on enintään 35 millimetriä: säilyttämisen vähimmäisviitekokoa pienempien merianturan, koljan, valkoturskan, turskan, seidin ja kummeliturskan yhteenlaskettu määrä, joka saa olla enintään 4 prosenttia keisarihummerin, merianturan, koljan, valkoturskan, pohjankatkaravun, turskan, seidin ja kummeliturskan vuotuisista kokonaissaaliista; 4) kun kyseessä on pohjankatkaravun pyynti unionin vesillä ICES-alueella 3a sellaisia pohjatrooleja (OTB, OTT) käyttävillä aluksilla, joiden silmäkoko on vähintään 35 millimetriä, jossa on kaloille esteetön pakoaukko ja jotka on varustettu lajitteluristikolla, jonka tankojen väli on enintään 19 millimetriä: säilyttämisen vähimmäisviitekokoa, jos sellainen on, pienempien merianturan, koljan, valkoturskan, turskan, punakampelan, seidin, sillin, harmaaturskan, kultakuoreen ja mustakitaturskan yhteenlaskettu määrä, joka saa olla enintään 5 prosenttia keisarihummerin, merianturan, koljan, valkoturskan, turskan, seidin, punakampelan, pohjankatkaravun, kummeliturskan, harmaaturskan, kultakuoreen, sillin ja mustakitaturskan vuotuisista kokonaissaaliista; 5) kun kyseessä on kalastus unionin vesillä ICES-alueella 3a sellaisia pohjatrooleja (OTB, OTT, TBN, PTB) käyttävillä aluksilla, joiden silmäkoko on 90–119 millimetriä ja jotka on varustettu Seltra-paneelilla ja yläpaneelilla, jonka silmäkoko on 140 millimetriä (neliösilmä), 270 millimetriä (vinoneliösilmä) tai 300 millimetriä (neliösilmä), tai sellaisia pohjatrooleja (OTB, OTT, TBN, PTB) käyttävillä aluksilla, joiden silmäkoko on vähintään 120 millimetriä: säilyttämisen vähimmäisviitekokoa pienemmän valkoturskan määrä, joka saa olla enintään 2 prosenttia keisarihummerin, turskan, koljan, valkoturskan, seidin, merianturan, punakampelan ja kummeliturskan vuotuisista kokonaissaaliista; 6) kun kyseessä on keisarihummerin kalastus unionin vesillä ICES-suuralueella 4 sellaisia pohjatrooleja käyttävillä aluksilla, jotka on varustettu SepNep:llä ja joiden silmäkoko on 80–99 millimetriä: säilyttämisen vähimmäisviitekokoa pienemmän punakampelan määrä, joka saa olla enintään 3 prosenttia seitin, punakampelan, koljan, valkoturskan, turskan, pohjankatkaravun, merianturan ja keisarihummerin vuotuisista kokonaissaaliista; 7) kun kyseessä on hietakatkaravun pyynti unionin vesillä ICES-alueilla 4b ja 4c puomitrooleilla: kaikkien saalisrajoitusten alaisten lajien määrä, joka saa olla enintään 6 prosenttia vuonna 2021 ja 2022 sekä enintään 5 prosenttia vuonna 2023 kaikkien saalisrajoitusten alaisten lajien vuotuisista kokonaissaaliista kyseisissä kalastuksissa; 8) kun kyseessä on pohjakalakantojen kalastus unionin vesillä ICES-suuralueella 4 sellaisia pohjatrooleja (OTB, OTT, PTB) käyttävillä molvaa pyytävillä aluksilla, joiden silmäkoko on vähintään 120 millimetriä: säilyttämisen vähimmäisviitekokoa pienemmän molvan määrä, joka saa olla enintään 3 prosenttia molvan vuotuisista kokonaissaaliista kyseisessä kalastuksessa; 9) kun kyseessä on pohjakalakantojen sekakalastus unionin vesillä ICES-suuralueella 4c sellaisia pohjatrooleja tai nuottia (OTB, OTT, SDN, SSC) käyttävillä aluksilla, joiden silmäkoko on 70–99 millimetriä (TR2): säilyttämisen vähimmäisviitekokoa pienempien valkoturskan ja turskan yhteenlaskettu määrä, joka saa olla enintään 5 prosenttia valkoturskan ja turskan vuotuisista kokonaissaaliista; turskan enimmäismäärä, joka voidaan heittää pois, on 2 prosenttia kyseisistä kokonaissaaliista; tässä kohdassa säädettyä de minimis -poikkeusta sovelletaan väliaikaisesti 31 päivään joulukuuta 2021. Jäsenvaltioiden, joilla on välitön kalastuksenhoitoetu, on toimitettava poikkeusta tukevaa tieteellistä lisätietoa mahdollisimman pian ja viimeistään 1 päivänä toukokuuta 2021. STECF arvioi toimitetun tieteellisen tiedon 31 päivään heinäkuuta 2021 mennessä; 10) kun kyseessä on pohjakalakantojen sekakalastus unionin vesillä ICES-alueilla 4a ja 4b sellaisia pohjatrooleja tai nuottia (OTB, OTT, SDN, SSC) käyttävillä aluksilla, joiden silmäkoko on 70–99 millimetriä (TR2): säilyttämisen vähimmäisviitekokoa pienemmän valkoturskan määrä, joka saa olla enintään 4 prosenttia valkoturskan vuotuisista kokonaissaaliista; tässä kohdassa säädettyä de minimis -poikkeusta sovelletaan väliaikaisesti 31 päivään joulukuuta 2022. Jäsenvaltioiden, joilla on välitön kalastuksenhoitoetu, on toimitettava poikkeusta tukevaa tieteellistä lisätietoa mahdollisimman pian ja viimeistään 1 päivänä toukokuuta 2022. STECF arvioi toimitetun tieteellisen tiedon 31 päivään heinäkuuta 2022 mennessä; 11) kun kyseessä on pohjakalakantojen sekakalastus unionin vesillä ICES-suuralueella 4 sellaisia puomitrooleja käyttävillä aluksilla, joiden silmäkoko on 80–119 millimetriä: säilyttämisen vähimmäisviitekokoa pienemmän valkoturskan määrä, joka saa olla enintään 2 prosenttia punakampelan ja merianturan vuotuisista kokonaissaaliista; tässä kohdassa säädettyä de minimis -poikkeusta sovelletaan väliaikaisesti 31 päivään joulukuuta 2021. Jäsenvaltioiden, joilla on välitön kalastuksenhoitoetu, on toimitettava poikkeusta tukevaa tieteellistä lisätietoa mahdollisimman pian ja viimeistään 1 päivänä toukokuuta 2021. STECF arvioi toimitetun tieteellisen tiedon 31 päivään heinäkuuta 2021 mennessä; 12) pelagisessa kalastuksessa, jota harjoittavat pelagiset troolarit, joiden suurin pituus on enintään 25 metriä, käyttäen välivesitrooleja (OTM/PTM), kun kohteena ovat makrilli, piikkimakrilli ja silli, 54. pohjoisen leveysasteen eteläpuolella ICES-alueilla 4b ja 4c; makrillin, piikkimakrillin, sillin ja valkoturskan yhteenlaskettu määrä, joka saa olla enintään 1 prosentti makrillin, piikkimakrillin, sillin ja valkoturskan vuotuisista kokonaissaaliista; tässä kohdassa säädettyä de minimis -poikkeusta sovelletaan väliaikaisesti 31 päivään joulukuuta 2022. Jäsenvaltioiden, joilla on välitön kalastuksenhoitoetu, on toimitettava poikkeusta tukevaa tieteellistä lisätietoa mahdollisimman pian ja viimeistään 1 päivänä toukokuuta 2022. STECF arvioi toimitetun tieteellisen tiedon 31 päivään heinäkuuta 2022 mennessä; 13) kun kyseessä on pohjakalakantojen sekakalastus ICES-alueella 3a ja ICES-suuralueella 4 trooleilla (OTB, OTM, OTT, PTB, PTM, SDN, SPR, SSC, TB, TBN), joiden silmäkoko on yli 80 millimetriä, ja pohjankatkaravun pyynti pyydyksillä, joissa on lajitteluristikko, jonka tankojen väli on 19 millimetriä, tai vastaava valikoiva laite ja kalapesä, ja joiden silmäkoko on yli 35 millimetriä ICES-alueella 3a ja 32 millimetriä ICES-suuralueella 4: kilohailin, tuulenkalan, harmaaturskan ja mustakitaturskan yhteenlaskettu määrä, joka saa olla enintään 1 prosentti vuotuisista kokonaissaaliista pohjakalakantojen sekakalastuksessa ja pohjakatkaravun pyynnissä; tässä kohdassa säädettyä de minimis -poikkeusta sovelletaan väliaikaisesti 31 päivään joulukuuta 2022. Jäsenvaltioiden, joilla on välitön kalastuksenhoitoetu, on toimitettava poikkeusta tukevaa tieteellistä lisätietoa mahdollisimman pian ja viimeistään 1 päivänä toukokuuta 2022. STECF arvioi toimitetun tieteellisen tiedon 31 päivään heinäkuuta 2022 mennessä; 14) kun kyseessä on kummeliturskan pohjakalastus ICES-suuralueella 4 pitkääsiimaa (LLS) käyttävillä aluksilla: säilyttämisen vähimmäisviitekokoa pienemmän molvan (Molva molva) määrä, joka saa olla enintään 3 prosenttia molvan vuotuisista kokonaissaaliista kyseisessä pohjakalakantojen kalastuksessa; tässä kohdassa säädettyä de minimis -poikkeusta sovelletaan väliaikaisesti 31 päivään joulukuuta 2022. Jäsenvaltioiden, joilla on välitön kalastuksenhoitoetu, on toimitettava poikkeusta tukevaa tieteellistä lisätietoa mahdollisimman pian ja viimeistään 1 päivänä toukokuuta 2022. STECF arvioi toimitetun tieteellisen tiedon 31 päivään heinäkuuta 2022 mennessä; 15) kun kyseessä on pohjakalakantojen sekakalastus ICES-suuralueilla 4b ja 4c sellaisia pohjatrooleja (OTB, OTT ja PTB) käyttävillä aluksilla, joiden silmäkoko on 80–99 millimetriä (TR2): piikkimakrillin (Trachurus spp.) määrä, joka saa olla enintään 6 prosenttia piikkimakrillin vuotuisista kokonaissaaliista kyseisessä kalastuksessa; tässä kohdassa säädettyä de minimis -poikkeusta sovelletaan väliaikaisesti 31 päivään joulukuuta 2022. Jäsenvaltioiden, joilla on välitön kalastuksenhoitoetu, on toimitettava poikkeusta tukevaa tieteellistä lisätietoa mahdollisimman pian ja viimeistään 1 päivänä toukokuuta 2022. STECF arvioi toimitetun tieteellisen tiedon 31 päivään heinäkuuta 2022 mennessä; 16) kun kyseessä on pohjakalakantojen sekakalastus ICES-suuralueilla 4b ja 4c sellaisia pohjatrooleja (OTB, OTT ja PTB) käyttävillä aluksilla, joiden silmäkoko on 80–99 millimetriä (TR2): makrillin (Scomber scombrus) määrä, joka saa olla enintään 6 prosenttia makrillin vuotuisista kokonaissaaliista kyseisessä kalastuksessa; tässä kohdassa säädettyä de minimis -poikkeusta sovelletaan väliaikaisesti 31 päivään joulukuuta 2022. Jäsenvaltioiden, joilla on välitön kalastuksenhoitoetu, on toimitettava poikkeusta tukevaa tieteellistä lisätietoa mahdollisimman pian ja viimeistään 1 päivänä toukokuuta 2022. STECF arvioi toimitetun tieteellisen tiedon 31 päivään heinäkuuta 2022 mennessä; 17) mustakitaturskan teollisessa pelagisessa troolarikalastuksessa ICES-suuralueella 4 ja kyseisen lajin jalostamisessa aluksella surimin saamiseksi: mustakitaturskan (Micromesistius poutassou) määrä, joka saa olla enintään 5 prosenttia mustakitaturskan vuotuisista kokonaissaaliista; tässä kohdassa säädettyä de minimis -poikkeusta sovelletaan väliaikaisesti 31 päivään joulukuuta 2022. Jäsenvaltioiden, joilla on välitön kalastuksenhoitoetu, on toimitettava poikkeusta tukevaa tieteellistä lisätietoa mahdollisimman pian ja viimeistään 1 päivänä toukokuuta 2022. STECF arvioi toimitetun tieteellisen tiedon 31 päivään heinäkuuta 2022 mennessä.

12 artikla Kumoaminen ja siirtymäsäännökset Kumotaan delegoitu asetus (EU) 2019/2238 1 päivästä tammikuuta 2021. Delegoidun asetuksen (EU) 2019/2238 11 ja 12 artiklaa sovelletaan kuitenkin 31 päivään joulukuuta 2021 tai siihen asti, kun asetuksen (EU) 2019/1241 15 artiklan 2 kohdan nojalla annettavan delegoidun säädöksen soveltaminen alkaa, sen mukaan, kumpi näistä tapahtuu aikaisemmin.

13 artikla Voimaantulo ja soveltaminen Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Sen 1–11 artiklaa sovelletaan 1 päivän tammikuuta 2021 ja 31 päivän joulukuuta 2023 välisenä aikana.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä elokuuta 2020. Komission puolesta Ursula VON DER LEYEN Puheenjohtaja

(1) EUVL L 179, 16.7.2018, s. 1.

(2) Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).

(3) Komission delegoitu asetus (EU) 2019/2238, annettu 1 päivänä lokakuuta 2019, tiettyjen pohjakalakantojen kalastusta Pohjanmerellä kaudella 2020–2021 koskevan purkamisvelvoitteen täytäntöönpanoa koskevien yksityiskohtien erittelemisestä (EUVL L 336, 30.12.2019, s. 34).

(4) Yhdistynyt kuningaskunta lakkasi olemasta jäsenvaltio 1 päivänä helmikuuta 2020.

(5) https://stecf.jrc.ec.europa.eu/documents/43805/2537709/STECF+PLEN+19-02.pdf

(6) https://stecf.jrc.ec.europa.eu/documents/43805/1099561/STECF+PLEN+15-02.pdf

(7) https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf

(8) https://stecf.jrc.ec.europa.eu/documents/43805/2537709/STECF+PLEN+19-02.pdf

(9) https://stecf.jrc.ec.europa.eu/documents/43805/2147402/STECF+PLEN+18-02.pdf

(10) https://stecf.jrc.ec.europa.eu/documents/43805/1099561/STECF+PLEN+15-02.pdf

(11) https://stecf.jrc.ec.europa.eu/documents/43805/1780485/STECF+PLEN+17-02.pdf

(12) https://stecf.jrc.ec.europa.eu/documents/43805/2147402/STECF+PLEN+18-02.pdf

(13) https://stecf.jrc.ec.europa.eu/documents/43805/2147402/STECF+PLEN+18-02.pdf

(14) https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf

(15) https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf

(16) https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf

(17) https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf

(18) https://stecf.jrc.ec.europa.eu/documents/43805/812327/STECF+PLEN+14-02.pdf

(19) Komission delegoitu asetus (EU) N:o 1395/2014, annettu 20 päivänä lokakuuta 2014, tiettyä Pohjanmerellä harjoitettavaa pienten pelagisten lajien kalastusta ja tiettyä Pohjanmerellä teollisiin tarkoituksiin harjoitettavaa kalastusta koskevasta poisheittämissuunnitelmasta (EUVL L 370, 30.12.2014, s. 35).

(20) https://stecf.jrc.ec.europa.eu/documents/43805/1099561/STECF+PLEN+15-02.pdf

(21) https://stecf.jrc.ec.europa.eu/documents/43805/2147402/STECF+PLEN+18-02.pdf

(22) https://stecf.jrc.ec.europa.eu/documents/43805/1710831/STECF+17-08+-+Evaluation+of+LO+joint+recommendations.pdf

(23) https://stecf.jrc.ec.europa.eu/documents/43805/1710831/STECF+17-08+-+Evaluation+of+LO+joint+recommendations.pdf/d7110d8a-c4da-498c-8b30-98d0b5c2fc22

(24) http://ices.dk/sites/pub/Publication%20Reports/Advice/2020/2020/cod.27.47d20.pdf

(25) http://ices.dk/sites/pub/Publication%20Reports/Advice/2020/2020/cod.27.47d20.pdf

(26) https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf

(27) https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf

(28) https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf

(29) https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf

(30) https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf

(31) https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf

(32) Euroopan parlamentin ja neuvoston asetus (EU) 2019/1241, annettu 20 päivänä kesäkuuta 2019, kalavarojen säilyttämisestä ja meriekosysteemien suojelemisesta teknisten toimenpiteiden avulla, neuvoston asetusten (EY) N:o 1967/2006, (EY) N:o 1224/2009 ja Euroopan parlamentin ja neuvoston asetusten (EU) N:o 1380/2013, (EU) 2016/1139, (EU) 2018/973, (EU) 2019/472 ja (EU) 2019/1022 muuttamisesta sekä neuvoston asetusten (EY) N:o 894/97, (EY) N:o 850/98, (EY) N:o 2549/2000, (EY) N:o 254/2002, (EY) N:o 812/2004 ja (EY) N:o 2187/2005 kumoamisesta (EUVL L 198, 25.7.2019, s. 105).

(33) Tässä asetuksessa käytetyillä pyydyskoodeilla tarkoitetaan koodeja, jotka esitetään valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, annetun neuvoston asetuksen (EY) N:o 1224/2009 soveltamista koskevista yksityiskohtaisista säännöistä annetun komission täytäntöönpanoasetuksen (EU) N:o 404/2011 liitteessä XI. Sellaisten alusten osalta, joiden suurin pituus on alle 10 metriä, tässä asetuksessa käytetyt koodit viittaavat FAO:n pyydysluokituksen mukaisiin koodeihin.